צ'ארלס ריצ'רד

צ'ארלס א. "צ'אס" ריצ'רד (באנגלית: Charles A. "Chas" Richard) הוא אדמירל בצי ארצות הברית המשרת כמפקד הפיקוד האסטרטגי של ארצות הברית.

ביוגרפיה
ריצ'רד נולד בדיקייטר שבאלבמה. ב-1982 סיים לימודי תואר ראשון בהצטיינות באוניברסיטת אלבמה. הוא בעל תואר שני ממכללת המלחמה של הצי ותואר שני מהאוניברסיטה הקתולית של אמריקה. 

שירת בצי הצוללות של צי ארצות הברית. שירת כקצין בצוללות התקיפה מסדרת לוס אנג'לס "USS פורטסמות'", "USS אשוויל" ו-"USS סקרנטון". פיקד על צוללת התקיפה מסדרת סטרג'ן "USS Parche", ועל הצוללת הגרעינית למחקר, חיפוש והצלה במים עמוקים "NR-1". פיקד על פלגת הצוללות ה-17, שימש ראש מטה כוח הצוללות באוקיינוס האטלנטי ופיקד על קבוצת הצוללות העשירית. 

תפקידי המטה שלו כללו בין השאר ראש ענף משאבים במטה תת-מזכיר ההגנה לענייני מדיניות, שירות במטה פלגת הצוללות השמיני, חבר בקבוצת המחקר לשילוב כלי שיט בלתי מאוישים בצי, עוזר לתת-מזכיר הצי של ארצות הברית, וסגן מפקד הפיקוד המשולב למהלומה גלובלית בפיקוד האסטרטגי של ארצות הברית. בשנת 2013 הוא מונה למפקד קבוצת צוללות 10 במקום ג'וזף טופאלו.

ביולי 2015 מונה לראש מחלקת לוחמה תת-ימית במטה ראש המבצעים הימיים. בספטמבר 2016 קודם לדרגת תת-אדמירל ומונה לסגן מפקד הפיקוד האסטרטגי של ארצות הברית. באוגוסט 2018 מונה למפקד כוחות הצוללות של הצי האטלנטי ושל נאט"ו.

בנובמבר 2019 מונה למפקד הפיקוד האסטרטגי של ארצות הברית והועלה לדרגת אדמירל.

קישורים חיצוניים

 ביוגרפיה באתר הצי
 ביוגרפיה באתר הזיכרון של הצי האמריקאי

אדמירלים בצי ארצות הברית
מעוטרי מדליית השירות המצוין של הצי
אמריקאים מעוטרי אות לגיון ההצטיינות
צוללנים אמריקאים
מעוטרי מדליית השירות המצוין של מחלקת ההגנה
מפקדי הפיקוד האסטרטגי של ארצות הברית
אמריקאים שנולדו ב-1959